NaiveNeuron/SloPal huggingface dataset:
Vaľová, Jana, poslankyňa NR SR (2017-02-10):
Ďakujem veľmi pekne, pán kolega, že ste to pomenovali pravým menom, možno za županov, poslancov, primátorov. Keďže ja som primátorka, tak ma tiež zarážajú nejaké veci, ako pán Beblavý, samozvaný poslanec, lebo je tu sám za seba, podľa mňa nemá ani klub, si povie, že školy budú stredné patriť pod mestá bez akýchkoľvek rokovaní, mesto ich má zobrať, veď mesto má predsa školy základné a ZDŠ-ky. Ale ja vám vysvetlím, prečo je taký silný pán poslanec Beblavý. Pretože pán poslanec Beblavý má manželku v Transparency International predsedníčku správnej rady a tá môže všetko a on takisto. Jednoducho samozvanci v tejto Transparency si povedia, ktoré mesto je zlé, ktoré mesto je na poslednom mieste, ktoré mesto zle vydáva noviny, pretože oni sú tí, ktorí hodnotia správu, samosprávu, ktorých nikto nevolil, pretože nás volili ľudia a museli sme dostať viac ako šesťtisíc hlasov, oni sa dávajú a zosobujú do takejto podoby. Pán Beblavý, viete, koľko stojí transparentnosť? Trinásťtisíc euro zaplatili za prvú fázu Zastavme korupciu Transparency International v Trnave. Trnava má druhé najlepšie noviny na Slovensku. Aj keď tam nemá dobré články o samospráve, komerčné, ale tá je najlepšia. Že sa nehanbíte! Že sa nehanbíte zosobovať, rušiť územné celky, rušiť ľudí, ktorí sú volení, vy, samozvaní transparenťáci, ktorí máte zárobkovú činnosť na takýchto aktivitách a mestám dávate, ktoré sú najlepšie. Tí, ktorí sú najviac zadlžení, sú najtransparentnejší, a tí, ktorí dobre hospodária, nie sú. Takto chcete obrátiť svet naruby a hlavne Slovensko, aby tu bol neporiadok, zrušiť samosprávy a nastoliť transparentné organizácie, ktoré za 13-tisíc euro si dávajú robiť audity po mestách a tieto mestá vyhlasujú za transparentné a vynikajúce. Že sa nehanbíte! Že vás hanba nefackuje! A ešte vám v tom pomáhajú aj médiá! (Potlesk.)
Petrák, Ľubomír, poslanec NR SR (2015-09-17):
Ďakujem za slovo. Pán kolega, vo svojom vystúpení si pomenoval celý rad primárnych príčin migračnej katastrofy, ktorú dnes prežívame. Čiastočne si sa dotkol aj sekundárnych príčin, keď si povedal, že západné mocnosti, používam tvoje slová, pozvali utečencov na svoje územia. Ja by som chcel povedať, že možno toto pozvanie celkom nestačilo a možno humanisti, ktorí dnes hovoria o tom, ako sa treba starať o utečencov, majú iný meter, keď hlasujú o tom, aká má byť výška potravinovej pomoci , aký má byť rozpočet pre utečenecké tábory v Turecku, Jordánsku, Libanone, aby sa títo migranti nepohli do Európy. A povedzme si to úplne otvorene, rozpočet na rok 2015 je o polovicu nižší ako v predchádzajúcom roku pri rovnakom alebo zvýšenom počte utečencov. Takže toto je možno ďalšia príčina tohto pohybu migrantov. A si sa venoval možno politickým otázkam, tak skúsme povedať, či existuje jednotný meter na riešenie rôznych problémov v Európe, pričom jedna z takých veľmi preferovaných otázok je efektívnosť vynakladania verejných zdrojov. Ak náklady na jedného migranta alebo utečenca stoja v okolitých krajinách, ktoré som pomenoval (Jordánsko, Libanon, Turecko), zhruba 15 % nákladov, ktoré musíme naňho vynaložiť v Európskej únii, ja sa pýtam, ak niekto spúšťa túto mašinériu, kde je efektívnosť vynakladania finančných prostriedkov, a ak niekto núti všetky okolité krajiny, aby tu vynakladali 6- krát, 7-krát, 8-krát vyššie finančné prostriedky na jedného migranta, tak potom prečo máme dvojaký meter?
Pollák, Peter, poslanec NR SR (2024-01-23):
Ďakujem vám, pani poslankyňa Kalmárová, za vašu rozpravu. A úplne súhlasím s vami, je až neuveriteľné, keď niektorí predstavitelia vládnej koalície okrem toho, že nerešpektujú základný parlamentný proces, tak ešte kritizujú opozíciu za to, že sa snaží nahradiť, v úvodzovkách, procesy, ktoré oni bez najmenšieho problému ignorujú až niekoľko mesiacov. Faktom ostáva, že síce nenahradíme medzirezortné pripomienkové konanie, ale celkový parlamentný proces aspoň koalícii pripomíname, kde robia chyby, kde je treba ubrať, čo zrušiť alebo čo zmeniť. Napriek tomu mnohí predstavitelia koalície predpokladajú, že je úplne v poriadku podať do parlamentu nedokončený návrh a hodiť to do skráteného konania a potom si ho na poslednú chvíľu upravovať, ako je treba, aby sme sa k tomu nestihli ani len vyjadriť alebo si ho čo i len prečítať. To isté platí aj pri, aj pre verejnosť či organizácie, proste ich pozastavia pre, postavia pred hotovú vec a povedia, že takto to teraz bude. No a v parlamente sa k návrhu zákona nevyjadria ani poslanci, ani ministri súčasnej vlády. Takto sa však parlamentná demokracia nerobí a len to ukazuje, aký veľký rešpekt majú predstavitelia vládnej koalície voči zabehnutým pravidlám, zákonom a legislatívnym pravidlám. Ako nerešpektujú názory verejnosti, organizácií, prezidentky ani opozície. Bez diskusie sa to robiť nedá a ak to takto plánujú robiť aj naďalej, ukazuje to úpadok politickej kultúry, ktorú má hlavne v ústach predseda parlamentu Peter Pellegrini, ktorý kde chodí, rozpráva o politickej kultúre a takto, takýmito návrhmi zákonov iba ukazuje, ako bude nová politická kultúra vyzerať. (Potlesk.)
Zmajkovičová, Renáta, podpredsedníčka NR SR (2012-08-07):
S faktickými poznámkami päť poslancov, uzatváram možnosť faktických, šesť, uzatváram možnosť faktických poznámok. Pán poslanec Blaha.
Z. Kramplová, poslankyňa: (2007-06-22):
Dovoľte mi, keď ste nám tu hovorili o slovenskej histórii, ja zacitujem zopár bodov z deklarácie Roberta Schumana, pretože v tejto deklarácii sa píše o myšlienke zjednotenia národov Európy, o zabezpečení hospodárskeho a sociálneho pokroku štátov Európy, o postupnom odstraňovaní rozdielov štátov Európy, o zlepšení životných a pracovných podmienok občanov Európy a o hospodárskej a politickej integrácii Európy len v krátkosti. Týmto naším návrhom sme chceli práve prísť s riešením, ktoré by bolo priechodné a bolo by možné takýto návrh schváliť. Ale, samozrejme, rešpektujeme názory, rešpektujeme vaše argumenty, znovu to zdôrazňujem. Ďakujem.
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 125 prítomných, 76 za, 47 proti, 2 sa zdržali. Pokračujte, pán spravodajca.
Blanár, Juraj, podpredseda NR SR (2022-05-19):
Ďakujem, pán minister. Teraz nám predstaví spravodajskú informáciu pani poslankyňa Katarína Hatráková ako členka výboru pre sociálne veci. Nech sa páči, pani kolegyňa, máte slovo.
Takáč, Richard, poslanec NR SR (2022-06-16):
Pán predseda, ďakujem za slovo. Kolega Ľuboš Blaha, myslím si, že aj na základe tých reakcií koaličných poslancov, hlavne zo SaS-ky, vôbec ťa nepočúvali, lebo by nedokázali vypúšťať také slová z úst, aké vypúšťajú, kde si ty, myslím si, že veľmi vecne zhodnotil situáciu, v ktorej sa občania na Slovensku nachádzajú. Dámy a páni z koalície, ja vám to odporúčam, choďte sa prejsť medzi ľudí. Tým, čo spôsobil Richard Sulík spolu s Hegerom a Korčokom, že nevetovali tieto sankcie v rámci šiesteho balíčka, spôsobí to, že do, možno ešte tento rok a určite budúci rok sa zvýšia ceny pohonných hmôt na Slovensku možno že na úroveň až 2,5 eura. Cena plynu pôjde neskutočne hore i napriek tomu, že tu váš minister Richard Sulík hovoril o tom, že ako nejakých 40 % plus nejaká inflácia a tak ďalej. Dámy a páni, ja si kladiem otázku, či niekto nejaké zmluvy videl. Nikto z vás ich nevidel a ani ich vidieť nebude, lebo je tam tajomstvo. Na druhej strane pravdepodobne sa bavíme len o maloodberateľoch, to znamená možno o nejakých fyzických osobách, my sa nebavíme o, o podnikateľských subjektoch, ktorých je na Slovensku xy, ktorí vytvárajú a poskytujú služby a vytvárajú hodnoty. To znamená, tam sa reálne bavíme o spoločnostiach, kde dôjde k navýšeniu cien plynu možno že o 300 %, a potom si spravte ten priemer pri zvýšený jednotlivých cien a dostanete sa na veľmi zaujímavé čísla. A to vám garantujem, že to zvýšenie bude o vyše 100 %. Takže vy ste vôbec nepochopili pointu vystúpenia Ľuboša Blahu, ktorý to snažil sa zhodnotiť celkovo, kde sa nachádzame. A sme jediná krajina, dámy a páni, v rámci Európskej únie, ktorá nepomáha svojim občanom, ktorá nepomáha svojim občanom. A myslím si, že je to veľmi, veľmi vidieť a včera vám to ukázali aj učitelia, ktorých tu bolo vyše 20-tisíc.
Kiššová, Jana, poslankyňa NR SR (2019-06-24):
Ďakujem veľmi pekne. Pani poslankyňa, ja neviem, či mi niečo ušlo, ale ja mám za to, že opoziční poslanci majú jedinú možnosť, ako predkladať návrhy do tejto snemovne, a to sú poslanecké návrhy. Veľmi ťažko opozičná poslankyňa predloží sem vládny návrh zákona. Ak máte na to postup, ako také niečo ide, prosím vás, dajte mi vedieť, lebo ja o takom postupe neviem. Ďakujem veľmi pekne.
M. Číž, podpredseda NR SR: (2008-11-25):
Teraz dávam slovo spoločnému spravodajcovi z výboru pre sociálne veci a bývanie pánovi poslancovi Jánovi Kvorkovi a prosím ho alebo žiadam, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Máte slovo, pán spravodajca.
Ďuriš Nicholsonová, Lucia, podpredsedníčka NR SR (2017-11-30):
Ďakujem. Je po dvanástej hodine, končím, faktická poznámka pôjde až potom. (Prerušenie rokovania o 12.05 hodine.)
Brocka, Július, poslanec NR SR (2014-07-10):
Pán kolega Hlina, nebola to vďačná úloha, vystupovať prvý a hneď ráno, keď ešte sála zíva viac prázdnotou aj po tom včerajšom futbale. A tiež si uvedomujem, že tento návrh zákona nie je o vode, teda že boli tu aj teda iné témy, ktoré lákali väčšiu pozornosť aj verejnosti, možno aj médií aj poslancov. Ale keďže človek nežije len chlebom a vodou, ja si myslím, že toto je rovnako dôležitá téma a ľudí to interesuje, najmä tých, ktorých sa to týka. A keď ste hovorili, že ísť sa prejsť do Auparku, a je to ťažko pochopiteľné, že niekto má také návyky, ale beriem, že sú takí. Ale stretol som sa s tou podobnou reakciou, ako ju vy máte, u správcu Auparku, toho, ktorý žije zo spravovania toho Auparku. A on nevie pochopiť, že keď je vonku tak krásne, že niekto sa prechádza v Auparku. Hovorili ste o tom, že príde ten bod zlomu, keď tá nedeľa bude aj pre ľudí, ktorí sa unakupujú, že prídu na to, že tá nedeľa bola dobrá. No to sú práve mnoho razy ľudia, ktorí by nedbali, keby víkend začínal už od štvrtka a bol až do utorka. Akože keď ide o nich, tak oni by nedbali, keby sa do roboty chodilo čo najmenej a na dovolenky čo najviac. Ale tento prístup nemajú napríklad k tým ľuďom, ktorých zamestnávajú. Tá necitlivosť voči iným ľuďom, to je na tom, by som povedal, jeden z ďalších dôvodov, pre ktorý sme my, s Alojzom Přidalom tento návrh predložili, že my nechceme brániť ľuďom nakupovať. Naozaj, nech sa unakupujú, ale my chceme brániť tých, ktorí sa nemôžu sami brániť, lebo ich tam nezastupujú ani... (Prerušenie vystúpenia časomerom.)
Sulík, Richard, predseda NR SR (2011-02-02):
S faktickými poznámkami sa prihlásili deviati poslanci. Uzatváram možnosť prihlásiť sa. Posledný je pán poslanec Ondruš. Pán poslanec Rafaj, máte slovo, nech sa páči.
Martvoň, Anton, poslanec NR SR (2013-11-26):
Ďakujem pekne. Pán poslanec Poliačik, myslím si, že bolo to odborné vystúpenie, na ktoré budem sa snažiť odborne reagovať. My dvaja sme mali už, mali na to diskusiu v jednej relácii na STV 2. Súhlasím s vami, že v podstate nie je normálne, keď plat ministra je nižší ako plat nejakého poslanca, alebo dokonca ako plat zástupcu v štátnej firme, ktorý zastupuje Slovenskú republiku. Nie je to správne, myslím si, ja som to aj v minulosti už kritizoval. Na druhej strane ale zasa, keď niekto poctivo vykonáva prácu na dvoch stoličkách, že aj poctivý starosta, primátor alebo poslanec VÚC-ky a zároveň poslanec Národnej rady, tak, samozrejme, nech mu tá pláca alebo tá mzda patrí. Občania rozhodnú, či sú s jeho prácou spokojní, alebo nie. Môžme diskutovať povedzme o tých paušálnych náhradách, že aby nebral dvakrát od štátu. Ale na druhej strane zasa, no, je zasa pravda, že každý prichádza s nápadmi, že ako to zmeniť práve iba v tomto predvianočnom čase vždy v decembri alebo v novembri, keď na to upozornia médiá. Myslím si, že už v tom roku 2009 to bola veľká odvaha, že strana SMER prišla vôbec s inštitútom zmrazenia ako aktom solidarity, ktorý teraz praktizujeme. Ale bolo to, myslím si, chvályhodné a je to chvályhodné. Na druhej strane môžme diskutovať o tom, že či je lepšie stanoviť plat ako násobok priemernej mzdy, čo sa týka poslanca, alebo ako pevnú sumu alebo sadzbu. Ale s týmito v podstate diskusiami treba prísť v priebehu roka, povedzme niekedy v máji, v júni. Nie vždy, keď už tu máme ako horúce niečo, že povedzme už je daný návrh zákona, keď nevieme, ako ten návrh zákona skritizovať, lebo je to dobré, je to akt solidarity, tak vymýšľame dôvody, ktoré nie sú na to vhodné. Znova upozorním na to, že vláda nemusela prísť s týmto návrhom, lebo našla 130 miliónov na to, aby sa zvýšili platy 343-tisíc zamestnancom vo verejnej správe. Nemusela prísť, ale prišla. A dôležité je upozorniť na... (Prerušenie vystúpenia časomerom.)
Kollár, Boris, predseda NR SR (2020-04-01):
Dávam hlasovať, nakoľko sa nikto ďalší neprihlásil, dávam hlasovať o procedurálnom návrhu pána poslanca Roberta Fica. Prosím, prezentujte sa a hlasujeme. (Hlasovanie.) Prítomní 132, za 52, proti 77, zdržali sa 2, nehlasoval 1. Neschválené. Dávam hlasovať o programe schôdze ako celku . Prosím, prezentujme sa a hlasujme. (Hlasovanie.) Prítomných 135 poslancov, za 101, proti žiadny, zdržali sa 33, nehlasoval 1. Konštatujem, že sme program 4. schôdze Národnej rady schválili. Teraz by som, vážené dámy, vážení páni, vážené poslankyne, vážení poslanci, chcel, požiadal ma o slovo pán predseda vlády a nakoľko podľa rokovacieho poriadku môže o takéto slovo kedykoľvek predseda vlády požiadať, udeľujem mu slovo. Nech sa páči, pán predseda, máte slovo.
Petrák, Ľubomír, poslanec NR SR (2013-10-28):
Ďakujem za slovo, pán predseda. Dve krátke poznámky. Chcem ubezpečiť aj pána poslanca Hlinu, aj pána poslanca Mikloška, že tento návrh zákona nie je ani o slovenských olympijských domoch na akejkoľvek olympiáde, ani o hltaní halušiek, ale o prenesení správy majetku štátu v možnosti prenesenia správy majetku štátu pri určitých zariadeniach, kde dôjde k dohode medzi štátom a Slovenským olympijským výborom tak, aby sa vytvorili materiálne predpoklady bez zvýšenia finančných nárokov na štátny rozpočet, na činnosť tohto olympijského výboru. Ak hovoríte, pán kolega Mikloško, že tá veta je taká, na ktorú sa treba nejakým spôsobom pozrieť, ako nerozporujem to. Nech sa páči, celý proces je transparentný. Ja chcem len upozorniť, že rovnaká veta je aj v zákone, ktorým sa ustanovoval Slovenský historický ústav v Ríme. Ďakujem pekne.
Šeliga, Juraj, podpredseda NR SR (2020-07-07):
Pán poslanec Susko.
Pčolinský, Peter, poslanec NR SR (2020-07-24):
Pán Tomáš, vy ste povedali, že Boris Kollár citoval, resp. že vy ste citovali vraj Borisa Kollára vetou, že niečo tak odporné, farizejské ako Igor Matovič som v živote nevidel. Ja by som vás poprosil, pán Tomáš, pretože klamete, aby ste mi uviedli citát, že kedy, kde to povedal, pretože si to mýlite, podľa mňa si to mýlite s rozpravou a výmenou medzi Jurajom Šeligom. Ďakujem.
P. Hrušovský, predseda NR SR: (2003-11-06):
M. Demeterová, poslankyňa: S odporúčaním gestorského výboru schváliť ich.
Jurinová, Erika, podpredsedníčka NR SR (2013-03-22):
Ďakujem, pán poslanec. Pán poslanec Poliačik.
Heger, Eduard, podpredseda vlády a minister financií SR (2021-01-29):
Ďakujem veľmi pekne. Pán podpredseda, kolegyne, kolegovia, dobré ránko prajem. Ďakujem pekne, že ste prišli na tento bod. Ja sa vám chcem v prvom rade poďakovať za to, že ste podporili tento návrh aj v skrátenom legislatívnom konaní, aj v prvom čítaní. Ja som pri prvom čítaní, myslím, že vysvetlil dostatočne, o čom tento návrh je. A je veľmi jednoduchý, sú tam teda tie dva piliere, ktoré sme debatovali. Takže sme v druhom čítaní, predpokladám, že by to mohlo prejsť aj na základe tej podpory v prvom pomerne hladko. Ak by ste mali chuť vystúpiť v rozprave a niečo k tomu povedať alebo sa spýtať, tak, samozrejme, som vám k dispozícii. Ďakujem veľmi pekne.
Beluský, Martin, poslanec NR SR (2020-11-25):
Ďakujem pekne, pán predsedajúci. Ja už len veľmi krátko, len chcem pripomenúť, že pred pár mesiacmi ešte pred dvoma alebo troma schôdzami dozadu sme tu mali zákony, ktorých cieľom bolo obmedziť potraty a počuli sme hlavne z tej liberálnej časti parlamentu to, že treba byť preventívny, že treba jednoducho zlepšovať tú podporu, aby tie mamičky boli motivované si to dieťa, si to dieťatko ponechať, a práve o tomto je tento návrh zákona, pretože si myslíme, že je veľmi dôležité, aby sme tú motiváciu naozaj účinnú našli. A zároveň chcem zdôrazniť, že my sme teraz v prvom čítaní a v prvom čítaní predkladáme návrh zákona, ktorého zámerom je zlepšiť podmienky na to, aby mladé rodiny mohli mať deti na Slovensku. Teda ak chcete, aby táto podpora tu bola, tak budete hlasovať „za“ a potom v druhom čítaní sa môžeme baviť o tých technických detailoch, o tom v akej výške by mala byť tá podpora, o tom pre koho by mala byť tá podpora, čiže teraz, prosím vás, nepozerajte sa na konkrétne čísla. To je náš návrh. Budeme radi, keď si vypočujeme vašu predstavu, ale ešte raz opakujem, ak chcete zlepšiť podporu mamičiek na Slovensku budete hlasovať „za“. Ďakujem veľmi pekne.
Košútová, Magda, poslankyňa NR SR (2012-12-17):
Ďakujem pekne za slovo. Vážené kolegyne, kolegovia, Správu o potravinovej pomoci v Slovenskej republike pridelil predseda Národnej rady Slovenskej republiky rozhodnutím č. 264 z 8. novembra 2012 Výboru Národnej rady Slovenskej republiky pre pôdohospodárstvo a životné prostredie, ktorý predkladá túto správu. Výbor Národnej rady Slovenskej republiky pre pôdohospodárstvo a životné prostredie uvedenú správu prerokoval v určenej lehote. Výbor Národnej rady pre pôdohospodárstvo a životné prostredie správu uznesením č. 73 z 20. novembra 2012 vzal na vedomie a odporučil ju Národnej rade Slovenskej republiky vziať na vedomie. Výbor Národnej rady Slovenskej republiky pre pôdohospodárstvo a životné prostredie svojím uznesením č. 86 z 20. novembra 2012 schválil správu o výsledku prerokovania správy o potravinovej pomoci v Slovenskej republike vrátane uznesenia Národnej rady Slovenskej republiky k uvedenej správe. Poveril ma predložiť a predniesť na schôdzi Národnej rady Slovenskej republiky túto správu a návrh uznesenia Národnej rady Slovenskej republiky, ktorú prednesiem pri hlasovaní. Pán predseda, skončila som, otvorte, prosím rozpravu.
Číž, Miroslav, poslanec NR SR (2013-06-17):
Ďakujem pekne. No, to je neuveriteľné. Je tu poloprázdna sála, desať poslancov opozície, ale napriek tomu chcú všetci diskutovať. Pán kolega Vašečka, vy ste mali vcelku seriózny prejav, aj ste pochopili, že naozaj ide o tajné služby a ide o zložitý, veľmi zložitý mechanizmus a že treba byť, v danom prípade rešpektovať špecifiká tohto problému. Napriek tomu ste predtým patrili k tým najaktívnejším. Dramaticky ste cez médiá, a premiér aby vám prišiel vysvetľovať a neviem čo všetko do výboru. Gratulujem vám k tomu, že ste aspoň trošku začali vnímať, o čom sú tajné služby a o čom máme diskutovať. Pokiaľ teda jediný zmysel tejto schôdze je upozornenie verejnosti, a teda zabrániť tomu, aby sa to zamietlo pod koberec, opäť by som tomu do istej miery vedel aj rozumieť, len čakal som vo vašom vystúpení čo len jedno pochybenie aktérov tejto udalosti, ktorí si nesplnili povinnosť, ktorú majú. Sa vám zdalo, minister vám odpovedal na všetko, jak ste to tu povedali, aj keď s malým znevažujúcim tónom a podobne. No tak potom ešte čo viacej chcete?! Sú činné orgány v trestnom konaní. Parlament neprerokováva na svojom zasadnutí činnosť orgánov v trestnom konaní. Čakal som prípadne, že teda upozorníte, že povedzmeže nemáme dostatočné kontrolné mechanizmy pre tajné služby, že teda by ste navrhli niečo, čo by bolo treba urobiť možno vláde v danom prípade. To by ako-tak patrilo do našej pôsobnosti a vtedy by to mohlo mať aspoň čiastočný zmysel, aby sme tu sedeli a počúvali ešte ten ďalší rad vecí. Ale obávam sa, že postupne to bude utlmovať, pretože už aj záujem veľmi dramaticky upadá. Len dehonestujeme tým, vážený pán kolega, parlament. Ďakujem vám za pozornosť.
Marcinčin, Anton, poslanec NR SR (2010-12-10):
Dámy a páni, v rozprave nikto nevystúpil. Odporúčam, aby sa Národná rada uzniesla, že prerokuje tento návrh v druhom čítaní. Prosím, dajte o mojom návrhu, vážený pán predsedajúci, hlasovať.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 136 poslancov, za 87, proti 49. Konštatujem, že sme schválili návrh novely zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície. Pristúpime k hlasovaniu o bode 54 programu. Je to prvé čítanie o návrhu poslancov Kotlebu, Beluského a Schlosára na vydanie zákona, ktorým sa mení a dopĺňa cestný zákon, tlač 767. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslankyni Magdaléne Sulanovej, aby hlasovanie uviedla. Pani poslankyňa, nech sa páči, máte slovo. [Hlasovanie o návrhu poslancov Národnej rady Slovenskej republiky Mariana Kotlebu, Martina Beluského a Rastislava Schlosára na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 767.]
Bugár, Béla, podpredseda NR SR (2017-10-18):
Na vystúpenie pani ministerky traja, štyria. Končím možnosť sa prihlásiť do faktických poznámok. Pán poslanec Baránik.
B. Bugár, podpredseda NR SR: (2004-06-18):
(Hlasovanie.) Prítomných 131, za 92, proti 17, hlasovania sa zdržali 19,  nehlasovali 3. Konštatujem, že aj tretiu pripomienku pána prezidenta sme schválili. Nech sa páči.
P. Hrušovský, predseda NR SR: (2003-12-16):
Ľ. Navrátilová, poslankyňa: Pätnásť ich je tam.
B. Bugár, podpredseda NR SR: (2004-06-24):
(Hlasovanie.) Prítomných 133, za 130, hlasovania sa zdržal 1, nehlasovali 2. Konštatujem, že tento návrh zákona sme schválili. Ďakujem pekne. Vážené panie poslankyne, vážení páni poslanci, prajem vám dobrú chuť, o 14.00 hodine začneme rokovať hodinou otázkou. Pán poslanec Nagy, predseda výboru.
Dubovcová, Jana, poslankyňa NR SR (2010-12-08):
Pán predsedajúci, prosím, dajte hlasovať o postúpení návrhu zákona do tretieho čítania.
V. Veteška, podpredseda NR SR: (2004-05-20):
Pán minister, želáte si vystúpiť po rozprave? Nech sa páči.
Laššáková, Jana, podpredsedníčka NR SR (2015-03-18):
Pán poslanec Kuffa, nech sa páči.
Blanár, Juraj, podpredseda NR SR (2022-09-30):
Teraz poprosím pána poslanca Filipa Kuffu, aby za navrhnutý gestorský výbor pre pôdohospodárstvo a životné prostredie predniesol spravodajskú informáciu k tomuto návrhu zákona.
Glváč, Martin, podpredseda NR SR (2018-09-12):
S faktickými poznámkami jeden poslanec. Končím možnosť prihlásiť sa. Nech sa páči, pán poslanec Kresák.
B. Bugár, podpredseda NR SR: (2004-05-14):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Nasleduje druhé a tretie čítanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o ochrane finančných záujmov Európskych spoločenstiev a k Protokolom k tomuto Dohovoru (tlač 620). Spoločnú správu výborov máte v tlači 620a. Vládny návrh znovu odôvodní pán podpredseda vlády. Nech sa páči, máte slovo.
B. Bugár, podpredseda NR SR: (2002-05-23):
Vážená Národná rada, vzhľadom na to, že dohromady je tu 12-13 poslancov, nemyslím si, že toto je dôstojné takto rokovať, takže prerušujem rokovanie a budeme pokračovať zajtra o 9.00 hodine a oznámim čím: Ako prvý bod informácia predsedu Správnej rady Všeobecnej zdravotnej poisťovne o stave hospodárenia a záväzkov Všeobecnej zdravotnej poisťovne k 31. decembru 2001. A ako druhý bod správa ministra zdravotníctva Slovenskej republiky o konkrétnych protikorupčných opatreniach na Ministerstve zdravotníctva Slovenskej republiky (tlač 1431). Ako si pamätáte ešte všetci, tieto dva body sme museli preto preskočiť, lebo neboli k tomu stanoviská gesčného výboru. Takže zajtra týmito dvoma bodmi budeme pokračovať. (Prerušenie rokovania o 18.22 hodine.)
Ďuriš Nicholsonová, Lucia, podpredsedníčka NR SR (2019-02-07):
Pán poslanec Drobný.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 137, za 108, proti 23, zdržali sa 4, 2 nehlasovali. Návrh sme schválili. Nech sa páči, výbory.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 79 za, 33 proti, 31 sa zdržalo. Schválili sme vládny návrh zákona o regulácii v sieťových odvetviach. Ďakujem, pán spravodajca. Pán poslanec Martinák bude uvádzať hlasovanie v druhom čítaní o návrhu pánov poslancov Freša a Mikuša na vydanie zákona č. 50/1976 Zb. o územnom plánovaní a stavebnom poriadku (tlač 89). (Hlasovanie o návrhu poslancov Národnej rady Slovenskej republiky Pavla FREŠA a Jozefa MIKUŠA na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 89.)
Šimko, Igor, poslanec NR SR (2024-06-13):
Ďakujem veľmi pekne. Vážený pán predsedajúci, prednesiem spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, tlač 213, v druhom čítaní. Národná rada Slovenskej republiky uznesením č. 222 z 24. apríla 2024 pridelila predmetný návrh zákona na prerokovanie týmto výborom: ústavnoprávny výbor a výbor pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol zákon, návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: ústavnoprávny výbor uznesením č. 97 zo 6. júna 2024, výbor pre hospodárske záležitosti uznesením č. 53 z 10. júna 2024. Z uznesení výborov uvedených pod bodom III tejto správy vyplýva 26 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 26 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony, tlač 213, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 75 z 11. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Blanár, Juraj, podpredseda NR SR (2022-04-29):
Pán predseda Susko, nebol to procedurálny návrh, aj keď beriem do úvahy, že ste sa snažili vysvetliť. Avšak už som avizoval, že som rozbehol procedúru a chcem ten súhlas pána predsedu Národnej rady, ktorého momentálne kontaktujú, a myslím si, že to poslanecké grémium sa uskutoční. Som o tom presvedčený a my môžme zatiaľ rokovať ďalej. Pán poslanec Pročko, procedurálny návrh, ale poprosím vás, už teraz v zmysle rokovacieho poriadku, najskôr aby odznel procedurálny návrh a potom odôvodnenie. Nech sa páči, pán poslanec Pročko.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 143 poslancov, za 2, proti 73, zdržalo sa 68 poslancov. Konštatujem, že bod 49 zo spoločnej správy sme neschválili.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 147 poslancov, hlasovalo 77 za, 69 proti, 1 nehlasoval. Národná rada sa uzniesla, že tento návrh zákona prerokuje v druhom čítaní .
György, Gyimesi, poslanec NR SR (2022-05-19):
Pán predsedajúci, dajte teraz, prosím, hlasovať o tom, že Národná rada Slovenskej republiky prerokuje uvedený návrh zákona, tlač 1028, v skrátenom legislatívnom konaní. A tu podotýkam, že by tomu malo byť napriek nesúhlasu tej prvej medzi spravodlivými pani Márii Kolíkovej, ktorá sa sem osobne unúvala nám to tu vysvetliť (ruch v sále a potlesk, zaznel gong), že to prerokujeme v skrátenom legislatívnom konaní. Však som to povedal. (Reakcie z pléna.) Aké chcem, pravdivé. Dajte, prosím, pán predsedajúci, o tom hlasovať.
Laššáková, Jana, podpredsedníčka NR SR (2012-08-06):
Pán poslanec Mihál.
Záborská, Anna, poslankyňa NR SR (2021-10-05):
Ďakujem pekne, pán podpredseda. Pán kolega Taraba, spomínali ste tiež tie termíny, že je to úplne bežne zaužívané, že keď kupujeme práčku alebo keď kupujeme auto, alebo ešte byt napríklad, tak si to rozmyslíme, nie tobôž, že ešte keď chceme ísť do zamestnania, a je to mnoho razy násobne viacej ako tých 72 hodín. V medicínskej praxi je ešte jeden termín, ktorý chcem pripomenúť a ktorý je ďaleko-ďaleko dlhší ako 72 hodín. Keď sa žena alebo pár rozhodne nechať si zmraziť embryá, má dva mesiace na rozmyslenie, pretože sa zmrazujú ľudské bytosti. A toto isté je aj pri ukončení tehotenstva. Tu nehovoríme o diagnóze, o tehotenstve, tu hovoríme o ľudskom živote a nehovoríme tu o chirurgickom zákroku, o interrupcii, ale o ukončení tohoto ľudského života. Ďakujem pekne.
Šudík, Tomáš, poslanec NR SR (2020-09-22):
Marečku, ďakujem za tvoje skvelé a vecné vystúpenie. Áno, aj my mladí ľudia odsudzujeme tento komunistický režim, ktorý na Slovensku bol. A som veľmi rád, že som sa do tohto režimu plného zla nemusel osobne narodiť. A viem, že to boli veľmi ťažké časy, a česť patrí všetkým, ktorí si tieto ťažké časy museli prežiť. A momentálne ľudia podľa mňa, ktorí obhajujú tento zločinecký režim, sú len ľudia, ktorí z tohto režimu veľa a veľa čerpali, preto ho takto obhajujú. Ďakujem krásne.
Jaurová, Zora, poslankyňa NR SR (2023-11-15):
Ďakujem pekne, pán predsedajúci. Ďakujem kolegyni Kleinert za to, že okrem teda mnohých iných dôležitých vecí spomenula jednu vec, ktorú, ktorá sa do môjho príspevku nedostala, a to je v podstate veľmi výrazná nekonzistentnosť celého dokumentu programového vyhlásenia vlády. Ja keď som si čítala tú kapitolu kultúra a potom som si prečítala napríklad kapitolu vzdelávanie alebo kapitolu hospodárstvo, tak som mala pocit, že to sú kapitoly z úplne odlišných dokumentov, že tie jednotlivé kapitoly ani nemohol napísať člo... nemohol napísať jeden človek, čo ani nenapísal teda, ale že to ani nemohla napísať vláda s jedným hodnotovým nastavením. A ja keď čítam vlastne kapitolu vzdelávanie, kde je naozaj snaha ako keby predstaviť nejaký moderný koncept vzdelávania pre 21. storočie, keď čítam kapitolu hospodárstvo, kde sa hovorí o inováciách, o kreatívnej a inovatívnej ekonomike, ktorá je pre Slovensko dôležitá, tak si kladiem otázku, že či napríklad pánovi ministrovi Druckerovi alebo pani ministerke Sakovej nevadí tá kapitola kultúra, ktorá je napísaná proste jazykom 90. rokov a ktorá aj je napísaná s myšlienkovým konceptom 90. rokov, a či im nevadí, že vlastne ich kolegovia vo vláde chcú vo svojej oblasti presadzovať niečo, čo pre mňa je v príkrom rozpore s tými inými cieľmi, ktoré sa v tom programovom vyhlásení vlády uvádzajú. To znamená, že ja by som bola veľmi rada, aby, aby tá kultúra na Slovensku a tiež kultúra tohto parlamentu v tých najbližších štyroch rokoch bola lepšia, ako bola doteraz. Ďakujem. (Potlesk.)
Laurenčík, Milan podpredseda NR SR (2020-09-17):
Prepáčte, pán poslanec. Páni poslanci, ukľudnite sa, prosím, v sále a nechajte pána poslanca rozprávať.
Laššáková, Jana, podpredsedníčka NR SR (2015-12-04):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky týchto pánov poslancov: za klub MOST – HÍD vystúpi pán poslanec Gábor Gál, za klub KDH pán poslanec Pavol Hrušovský a za OĽaNO pán poslanec Daniel Lipšic. Ďalej do rozpravy písomne prihlásení sú páni poslanci Július Brocka, Alojz Hlina, Lucia Žitňanská, Miroslav Kadúc a Pavol Zajac. Dávam slovo prvému prihlásenému písomne do rozpravy za klub MOST – HÍD Gáborovi Gálovi, nech sa páči, pán poslanec.
Grendel, Gábor, podpredseda NR SR (2022-05-04):
Pani poslankyňa Kozelová.
Mikloško, Jozef, poslanec NR SR (2014-09-09):
Ja chcem povedať, bola tu taká diskusia k môjmu návrhu, že bolo dosť času na to vo výbore si o tom podiskutovať, a ten signál došiel naraz a nebol férový. Čiže treba povedať, že poslanci SMER-u neboli za to, aby sme odsúdili zabíjanie kresťanov, jezidov v Iraku, za prvé. A za druhé, že môj návrh podporili 4 kluby, a to som zabudol povedať, klub KDH, MOST – HÍD, SDKÚ a OĽaNO.
Bugár, Béla, podpredseda NR SR (2017-09-07):
Pán poslanec Vašečka.
Paška, Pavol, predseda NR SR (2014-09-10):
Ste sám navrhovateľ?
T. Cabaj, podpredseda NR SR: (2010-03-04):
Jedenástu otázku položil pán poslanec László Köteles, nie je prítomný, nebude sa odpovedať. Pán poslanec Szigeti položil ďalšiu otázku podpredsedovi vlády: „Aký objem finančných prostriedkov dáte školám na zabezpečenie úloh vyplývajúcich z prijatého zákona o podpore vlastenectva?“ Nech sa páči, pán podpredseda vlády, ešte máte dvadsať sekúnd.
B. Bugár, podpredseda NR SR: (2005-11-08):
(Hlasovanie.) Prítomných 141, za 136, zdržali sa 4, nehlasoval 1. Návrh sme schválili. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy v rámci tretieho čítania. Pán poslanec Kaliňák? Nie. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, pán spravodajca. K. Mitrík, poslanec: Pán podpredseda, prosím, dajte hlasovať o návrhu zákona ako o celku.
J. Mikuš, poslanec: (2003-02-27):
P. Rusko, podpredseda NR SR: To znamená, že teraz budeme hlasovať...
Blanár, Juraj, podpredseda NR SR (2022-05-05):
Tri faktické poznámky na vaše vystúpenie. Ako prvý pán poslanec Beluský. Nech sa páči.
Hrušovský, Pavol, podpredseda NR SR (2010-09-09):
Vážená pani premiérka, viem, že by ste chceli pokračovať, ale váš čas určený na odpovede na otázky poslancov uplynul v tejto chvíli. (Hlasy v sále.) Pätnásť sekúnd ale, panie poslankyne, páni poslanci.
Figeľ, Ján, podpredseda NR SR (2015-05-15):
Nech sa páči, Peter Šuca.
D. Jarjabek, poslanec: (2004-05-11):
Po štvrté, Národná rada Slovenskej republiky žiada ministra zahraničných vecí Slovenskej republiky o poskytnutie správy o pripravených projektoch na podporu Slovákov žijúcich trvale alebo dočasne v zahraničí, najmä o programe podpory informovanosti o vývoji v materskom štáte aj v súvislosti s nevyhnutnou prípravou satelitného vysielania Slovenskej televízie, aktuálnymi problémami vo financovaní Radio Slovakia International. Po piate, Národná rada Slovenskej republiky žiada ministra kultúry o predloženie správy o nelegálnom vývoze slovenských kultúrnych pamiatok do zahraničia v minulosti a zoznamu kultúrnych pamiatok, ktoré... (Prerušenie vystúpenia časomierou.)
Grausová, Natália, poslankyňa NR SR (2019-06-24):
Môžem? A počuť?
Glváč, Martin, podpredseda NR SR (2018-12-07):
Ďakujem. S faktickými poznámkami dve poslankyne. Končím možnosť prihlásiť sa. Pani poslankyňa Verešová, nech sa páči.
Petrák, Ľubomír, poslanec NR SR (2014-06-26):
Ďakujem za slovo, pani podpredsedníčka. Ja len jedno veľmi krátke vyjadrenie. Ja chcem veľmi pekne poďakovať kolegom – spolupredkladateľom. A jednak za vystúpenie a jednak za to, že sme dokázali nájsť spoločnú reč pri príprave tohto návrhu zákona a týmto spôsobom preukazujeme, že existujú aj vecné témy, na ktorých sa vieme dohodnúť naprieč politickým spektrom, a nie je potrebné z každej vecnej témy robiť vždy tému politickú. Ďakujem veľmi pekne.
Martvoň, Anton, poslanec NR SR (2014-01-31):
Ďakujem pekne. Pán poslanec Hlina, v podstate budem iba konštruktívny. V podstate s tým, že tie drobné písma alebo teda ten typ písma by mal byť rovnaký pri zmluve ako takej, v podstate je pravda, že prišla pani poslankyňa Vaľová. Len ono to malo jeden nedostatok, lebo už aj teraz to nejaké obdobie aj je v tom Občianskom zákonníku, lenže nebankovky a banky prišli na to, že do zmluvy zakotvia, že tie podstatné časti tej zmluvy obsahujú potom všeobecné obchodné podmienky. A všeobecné obchodné podmienky, ktoré už nie sú priložené k tej zmluve alebo nie sú súčasťou zmluvy, tak sa na to už to nevzťahuje a tie sú, to je tá praktika, čo využívajú tú fintu tie nebankovky, že všetko podstatné odkážu alebo dajú do všeobecných obchodných podmienok, ktoré nie sú súčasťou zmluvy, a spotrebiteľa tým zavedú, lebo v podstate tie všeobecno-obchodné podmienky vyvesia na internet písmom päťkou – šestkou a nemá to nikto šancu už potom ani poriadne prečítať. Ani my právnici mnohokrát. To je to, čo ukázal aj pán poslanec Kadúc, že dajú všeobecno-obchodné podmienky na 80 stranách, čo je bez šance čítať. Čiže to je tá finta, ktorej chceme zamedziť, čo využívajú nebankovky. Ale vieme o tom diskutovať.
M. Hort, podpredseda NR SR: (2007-11-29):
Takže ďalším prihláseným do rozpravy je pán poslanec Ivan Štefanec, ktorému týmto dávam slovo. Pripraví sa pán Martin Kuruc. Pán Štefanec, nech sa páči.
P. Paška, predseda NR SR: (2009-04-28):
(Hlasovanie.) 131 prítomných, 53 za, 75 proti, 2 sa zdržali, 1 nehlasoval. Tento návrh sme neschválili.
Blaha, Ľuboš, podpredseda NR SR (2024-02-13):
Na faktické poznámky bude reagovať pán poslanec Alojz Hlina.
M. Hort, podpredseda NR SR: (2008-07-03):
návrhu na odvolanie poslanca Pavla Minárika z funkcie predsedu Výboru Národnej rady Slovenskej republiky pre kultúru a médiá . Je to tlač 685. Dávam teraz slovo do rozpravy písomne prihlásenému poslancovi Františkovi Mikloškovi. Pán František Mikloško má neobmedzený čas na rozpravu, po ňom bude nasledovať ďalší prihlásený, pán poslanec Rudolf Bauer, ktorý má čas vyhradený na rozpravu v súlade so schváleným procedurálnym návrhom pani poslankyne Laššákovej 10 minút. Pán poslanec Mikloško, nech sa páči.
Demian, Jaroslav, poslanec NR SR (2012-07-26):
Pán predseda, dajte hlasovať o návrhu zákona ako celku v znení schválených pripomienok s návrhom gestorského výboru schváliť.
Blanár, Juraj, podpredseda NR SR (2021-10-26):
Posledný s faktickou pán poslanec Kondrót.
Blanár, Juraj, podpredseda NR SR (2022-03-16):
Pán poslanec Sloboda, môžete reagovať na faktické poznámky.
M. Číž, podpredseda NR SR: (2008-09-09):
Teraz mi dovoľte vyhlásiť päťminútovú prestávku, aby mohli zamestnanci kancelárie zapracovať meno nového poslanca do hlasového systému. Päťminútová prestávka. (Technická prestávka.) (Po prestávke.)
Fecko, Martin, poslanec NR SR (2016-09-09):
Ďakujem pekne. Pán kolega, nebudem dlho rečniť. Ako ste povedali, že nechcú hľadať pravdu naši koaliční kolegovia. Pravda očisťuje, klamstvo zväzuje, zotročuje. Sa pýtam, koľko je tu zotročených za tie roky, ktoré máme Slovenskú republiku. Spomínal ste aj maďarský rozsudok, ktorý bol na európskej úrovni vydaný. Viete, ako to majú v Maďarsku? Ak chcete, tlmočím kolegu predsedu výboru pre pôdohospodárstvo, teda poľnohospodárstvo oni tam majú, spred dvoch rokov. Ak chcete dať ako opozičný poslanec návrh zákona, aby sa vôbec dostal do prvého čítania, rozhoduje o tom päťčlenná komisia, ktorá je zložená podľa toho, ako dopadli voľby. Tak, vážení, dúfam, že sa nebudete inšpirovať aj týmto, lebo ináč to dáme neviem kde, na jaký súd, pretože to už je vrchol, čo sa niečo môže robiť alebo nemôže v demokracii, ako v demokratickej Európe. Ďakujem pekne.
S. Janiš, poslanec: (2008-11-28):
A kľúčové možnože v tejto kauze by bolo, kebyže zverejníte, že kedy prišlo k zmene veriteľa, kto za 500 mil. – 600 mil. kúpil túto pohľadávku. Potom nasledovala tajná dohoda nového veriteľa s ministerstvom financií. A potom malo nasledovať tajné opustenie 2 mld. korún na Cyprus, asi tak. Túto kebyže časovú os vysvetlíte a dáte jednotlivé termíny, tak by nám to mnoho, mnoho nasvedčovalo, presne ako tento biznis 2-miliardový bol.
Jurinová, Erika, podpredsedníčka NR SR (2014-09-17):
Dávam slovo poslednému prihlásenému rečníkovi do rozpravy pánovi poslancovi Feckovi.
Kuriak, Milan, poslanec NR SR (2020-09-29):
Kolega Krajčír, ďakujem za vaše krátke vystúpenie, ale o to úprimnejšie a trefné. Ďakujem vám, že podporíte tento návrh zákona. Srdce mi zaplesalo, keď ste rozprávali o svojom dieťatku. Viem, o čom to je, a, a viem, aké krásne chvíle spolu s manželkou a s dieťaťom zažívate. Ďakujem aj za podporu od vašich kolegýň a kolegov, ktorí za tento zákon zahlasujú. Každý, kto si len trochu otvorí srdce a myseľ, musí pochopiť, že naozaj chceme, ako ste povedali, len a len pomáhať matkám a ženám a umožniť, aby sa mali možnosť narodiť viaceré deti. Ďakujem.
Gál, Gábor, poslanec NR SR (2016-05-18):
Tak začnem odzadu. Pani poslankyňa Kiššová, nie je to jediný zákon, ktorým sme venovali dostatok pozornosti, však pondelňajšia koaličná rada bola len o opozičných návrhoch, čiže primárne sme tomu venovali pozornosť. A to už odpovedám aj pánovi poslancovi, spravodajcovi, že, samozrejme, keď niečo nie je v programovom vyhlásení vlády, to ešte neznamená, že sa tým nebudeme zaoberať. A toto je aj odpoveď pánovi poslancovi Galkovi, že samozrejme, keď ste vo vláde, máte iné možnosti a inú zodpovednosť pripravovať zákony a beriete na seba tú zodpovednosť, keď sa už niečoho dotknete, tak, aby ste riešili všetky veci, ktoré sú s tou problematikou spojené. A toto hovorím, že ono to nebude škodlivá vec, ale to bude fungovať až vtedy, keď bude absolútne slobodný výber správcu, keď veriteľský výbor bude môcť aj ten obyčajný, ten najjednoduchší veriteľ toho úpadcu bude mať aspoň nejaký reálny vplyv na to, že koho si vyberú za správcu, práve podľa jeho výsledkov. To nie je teraz ako pacient si vybere svojho lekára, lebo sú tam rôzne vplyvy, tam nevyberem si sám toho správcu, ale s ostatnými. A v tomto smere toto nie je zásadná zmena, a preto toto aj ostatné návrhy, ktoré sú z dielne opozície, považujem za čiastkové, ktoré neriešia tú prapodstatu, lebo hovorím, že problém s úpadcami nie je tento, či máme dostatok informácií o správcoch alebo nie, ale že ako si vybereme toho správcu.
P. Hrušovský, predseda NR SR: (2003-10-22):
Končím rokovanie o tomto bode programu. Ďakujem pánovi poslancovi Paškovi. Požiadam teraz pána ministra hospodárstva, aby z poverenia vlády Slovenskej republiky začal uvádzať postupne 6 návrhov zákonov, pri ktorých ho vláda poverila, aby ich uviedol a odôvodnil na schôdzi Národnej rady, pričom prvý z nich je vládny návrh zákona, ktorým sa mení a dopĺňa zákon č. 507/2001 Z. z. o poštových službách , ktorý prerokúvame ako tlač 385. Pán minister, nech sa páči, máte slovo. P. Rusko, podpredseda vlády a minister hospodárstva SR: Ďakujem za slovo, pán predseda. Vážený pán predseda Národnej rady Slovenskej republiky, vážené pani poslankyne, vážení páni poslanci, z poverenia vlády Slovenskej republiky predkladám Národnej rade Slovenskej republiky vládny návrh zákona, ktorým sa mení a dopĺňa zákon č. 507/2001 Z. z. o poštových službách, na prvé čítanie. Vláda Slovenskej republiky návrh zákona prerokovala dňa 27. augusta 2003 a prijala k nemu uznesenie č. 809. Navrhovaná právna úprava má za cieľ dosiahnutie plnej kompatibility s právom Európskej únie upravujúcim oblasť poštových služieb a odstránenie formulačných a legislatívnotechnických nepresností súčasnej platnej úpravy. V praxi vyvolávajú tieto úpravy výkladové problémy. Transpozíciou smernice 2002/39/ES z 10. júna 2002, ktorou sa mení a dopĺňa smernica 97/67/ES z hľadiska ďalšej liberalizácie trhu poštových služieb spoločenstva, sa predovšetkým znížia hmotnostné a cenové limity vyhradenej oblasti zo súčasných 1 000 g a 350 g na 100 g do konca roku 2005 a následne na 50 g, pričom plná liberalizácia sa podľa smernice predpokladá najskôr v roku 2009. Tieto hmotnostné limity sa nebudú uplatňovať, ak je cena rovnaká alebo vyššia ako trojnásobok poštovej sadzby, do konca roku 2005, a následne 2,5-násobok podľa tarify poskytovateľa univerzálnej služby za zásielku s obsahom korešpondencie prvého hmotnostného stupňa najrýchlejšej kategórie. Takto stanovené limity majú zabezpečiť dostatočné krytie finančného bremena vyplývajúceho z poskytovania univerzálnej služby. V súlade so smernicou 97/67/ES o spoločných pravidlách rozvoja vnútorného trhu poštových služieb spoločenstva a zlepšení kvality služieb boli upresnené niektoré definície ako napr. definícia poštovej služby, poštovej zásielky, univerzálnej poštovej služby a jej rozsah, ako aj ustanovenia o poštovom platobnom styku. V navrhovanom zákone sa upresňujú niektoré kompetencie regulátora, súčasného Poštového úradu. Návrh zákona ďalej upresňuje a dopĺňa niektoré súčasné ustanovenia podľa skúseností získaných z uplatňovania zákona č. 507/2001 Z. z. o poštových službách. Navrhovaná právna úprava nezakladá nároky na štátny rozpočet, rozpočty obcí a vyšších územných celkov a nebude mať dopad ani na verejné financie. Vážené pani poslankyne, vážení páni poslanci, záverom vás žiadam o prijatie predloženej vládnej novely zákona a schválenie jej postúpenia do druhého čítania. Ďakujem za pozornosť.
Sulík, Richard, predseda NR SR (2011-09-13):
Prepáčte, pani poslankyňa. Pani poslankyňa, prepáčte, prosím vás pekne. Páni poslanci, venujte, prosím vás, pozornosť rečníkovi. Ďakujem.
Viskupič, Jozef, poslanec NR SR (2014-02-04):
Ďakujem, vážený pán predseda. Dovoľujem si dať procedurálny návrh, aby sme zvolali váš poradný orgán, grémium, na základe žiadosti troch poslaneckých klubov Obyčajných ľudí – nezávislých osobností, SDKÚ a MOST-HÍD. Odôvodňujem zvolanie grémia vzhľadom na stretnutie, ktoré ste nám umožnili, za čo vám ďakujeme, s kancelárom Národnej rady ohľadom nových pravidiel pohybu verejnosti a novinárov po priestoroch parlamentu. Chceme ukázať dobrú vôľu a uzavrieť alebo informovať o možnom ďalšom postupe v tejto téme. Ďakujem.
Jurinová, Erika, podpredsedníčka NR SR (2015-06-25):
Ďakujem pekne. Nech sa páči, s reakciou pán poslanec Poliačik.
Lipšic, Daniel, poslanec NR SR (2015-11-12):
Pán predseda, ja mám na vás jednu prosbu, keby ste vedeli počas rokovania parlamentu zabezpečiť prítomnosť relevantných ministrov. Nehovorím to zo srandy. Podľa mňa, áno, môže minister meškať pol hodinu, ale neviem, či, teraz to možno nepoviem presne, či rozdávanie hasičských striekačiek, čo je bohumilá činnosť, má (potlesk poslanca Hlinu) prioritu pred rokovaním parlamentu. Podľa mojej mienky nemá a nestávalo sa, že by sa polka bodov programu presúvala, lebo ministri tu proste nie sú počas rokovania parlamentu. Je to aj voči poslancom nekorektné. Zrazu proste tri dni dopredu idú návrhy pána ministra Boreca a myslím, že by sme mali mať adekvátny čas na prípravu aj pozmeňovacích návrhov, však už sú pripravené. Proste toto nie je korektné. Teda ak parlament je najvyšší orgán, ktorý kontroluje vládu, tak sa mi zdá, že ste to dotiahli do absurdna, že to úplne naopak, že vláda má z parlamentu úplnú handru a kedykoľvek ktokoľvek príde, presunie a rokujeme ďalej. Je mi to veľmi ľúto na konci volebného... (Prerušenie vystúpenia časomerom.)
Pollák, Peter, poslanec NR SR (2014-11-10):
Ďakujem. Je fajn, že sa spustilo elektronické trhovisko, ale musíme ísť ďalej a verím, že aj veľké zákazky typu diaľnice sa budú vlastne týmto spôsobom aj obstarávať, pretože hlavne pri tých veľkých zákazkách je vlastne oveľa väčší priestor na akúkoľvek korupciu. Takže je fajn, že sme to spustili, ale musíme ísť ďalej a práve teda dosiahnuť stav, kedy aj všetky zákazky, hlavne tie veľké, pôjdu takto transparentným spôsobom, je namieste teraz.
P. Paška, predseda NR SR: (2009-11-04):
Kolegyne, kolegovia, poprosím vás, aby ste si skontrolovali identifikáciu, pretože uznášaniaschopnosť by mala byť Národnej rady, aby sme nemuseli opakovať potom hlasovanie kvôli tomu, že niektorých z vás systém nezaregistruje. Takže pán poslanec Pavlis bude spravodajca a uvedie návrh hlasovania.